ཞིང་ཆེན་ཚོང་དོན་ཐིན་གྱི་ཐིན་ཀྲང་གཞོན་པ་ཝང་ཞིས་པིན་གྱིས་ངོ་སྤྲོད་བྱས་པ་ལྟར་ན།མཚོ་སྔོན་གྱི་སྐབས་དང་པོའི་ཁེ་ལས་གྲགས་ཅན་བརྒྱ་ཡི་གློག་རྡུལ་ཚོང་དོན་ལོ་སར་ཚོང་རྫས་གཅིག་བསྡུས་ཀྱིས་ཕྱིར་འཚོང་བྱེད་པའི་གསར་གཏོད་རང་བཞིན་ལ་འདི་ཙམ་གྱིས་མི་ཚད་པར།སང་ལོའི་ལོ་སར་ཚོང་རྫས་གཅིག་བསྡུས་ཀྱི་ཕྱིར་འཚོང་ཐད་ད་རུང་གསར་གཏོད་རང་བཞིན་གྱི་ཐད་ལ་སྲིད་གཞུང་གིས་མཛུབ་སྟོན་ནན་མོ་བྱས་ཏེ་སྤྱི་ཚོགས་ཀྱི་སྟོབས་ཤུགས་དང་ཁེ་ལས་ཀྱི་ལས་སྣོན།ཕྱོགས་མང་པོའི་ཐད་ཀྱི་ཐོན་ཁུངས་ཀྱི་རྣམ་གཞག་གསར་བ་བཅས་བེད་སྤྱོད་ཀྱིས་ཁྲོམ་ར་ཅན་གྱི་ཚོང་རྫས་འཁོར་སྐྱོད་ཀྱི་གསར་གཏོད་བཅོས་སྒྱུར་དེ་མངོན་འགྱུར་བྱེད་རྒྱུ་ཡིན་པ་རེད།དུས་མཉམ་དུ་ཚོང་རྫས་གཅིག་བསྡུས་ཀྱིས་འགྲེམས་སྟོན་བྱེད་པའི་ཁྲོད་ཉོ་འཚོང་ཐད་མཐུད་སྦྲེལ་གྱིས་ཕྱོགས་མང་པོའི་ཐད་ཀྱི་ཚོང་བ་མགྲོན་འབོད་བྱས་ཏེ།ཉོ་འཚོང་བྱེད་མཁན་དང་ཚོང་རྫས་འགྲེམས་སྟོན་མཁན་གཉིས་ཀྱི་བར་ལ་བཞུགས་མོལ་བསམ་བློ་བརྗེ་རེས་དང་ཤུགས་གང་ཡོད་སྒོས་གློག་རྡུལ་ཚོང་དོན་གྱི་ཐོན་རྫས་དེ་དྲ་ལམ་སྟེགས་བུ་བརྒྱུད་ཕྱིར་འཚོང་ཐུབ་པ།རྣམ་གྲངས་དྲ་རྒྱའི་སྟེགས་བུར་སྦྲེལ་བ་དང་བསམ་བློ་བརྗེ་རེས་བྱེད་པའི་མཉམ་འབྲེལ་གྱི་སྟེགས་བུ་བསྐྲུན་པ།ཤུགས་གང་ཡོད་སྒོས་མཐོ་སྒང་གི་སྐྱེ་ཁམས་ཞིང་ལས་ཐོན་རྫས་གྲགས་ཅན་ཉོ་བསྡུ་དང་ཕྱིར་འཚོང་བྱེད་པའི་སྟེགས་བུ་ཞིག་གསར་སྐྲུན་བྱེད་རྒྱུ་ཡིན་ཟེར།ཝང་ཞིས་པིན་གྱིས་མུ་མཐུད་དུ་ངོ་སྤྲོད་བྱེད་རྒྱུར།ཐེངས་འདིའི་ལོ་སར་གྱི་ཚོང་རྫས་གཅིག་བསྡུས་སྒོས་ཕྱིར་འཚོང་བྱེད་པ་བརྒྱུད་དྲ་ལམ་དང་ཚོང་ལམ་གང་ཐད་ལ་སྟོབས་ཤུགས་འདོན་པ་མངོན་འགྱུར་བྱས་ཤིང་།གཅིག་བསྡུས་ཀྱིས་མཚོ་སྔོན་ཞིང་ཆེན་གྱི་གྲོང་ཁྱེར་དང་ཁུལ་སོ་སོའི་གློག་རྡུལ་ཚོང་དོན་གྱི་ཁྱད་ལྡན་ཐོན་རྫས་གཅིག་བསྡུས་ཀྱིས་འགྲེམས་སྟོན་བྱས་ཤིང་།གྲོང་ཁྱེར་གྱི་མི་དམངས་ལ་མཚོ་སྔོན་ས་ཆའི་ཁྱད་ཆོས་ལྡན་པའི་ལོ་སར་གྱི་ཚོང་རྫས་ཉོ་བསྡུ་བྱེད་པའི་ཁོར་ཡུག་ལེགས་པོ་ཤིག་བསྐྲུན་པ་མ་ཟད།གློག་རྡུལ་ཚོང་དོན་དེ་ཁྲོམ་ར་རུ་ཡང་དག་པའི་སྒོ་ནས་རྒྱ་བསྐྱེད་པ་དང་འཛད་སྤྱོད་ཀྱི་ཐད་ལ་ཡང་ཧུར་ཐག་གི་བྱེད་ནུས་ངེས་ཅན་ཐོན་ཐུབ་པར་སྐུལ་འདེད་བྱས་ཡོད།